User talk:Suraj sanje karunarathna

සිරි පාදය

බොහොම අඩු කාල සීමාවක් තුළ සංවිධානය කළත් ලබපු රසයේ කිසිම අඩුවක් නොවුණ තවත් එක ලස්සන ගමනක් තමයි අපේ සිරිපා කරුණාව. දෙසැම්බර් මාසයේ උඳුවප් පුන් පෝයදාට පසුව ඇරඹෙන සිරිපා සමය ආයෙත් අවසන් වන්නේ එළඹෙන වෙසක් පෝයත් සමගයි. මේ අතරතුර ලැබෙන මාස පහක කාලසීමාව තුළ මේ පුංචි රටේ නන් දෙසින් පැමිණෙන බැතිමතුන්ගෙන් සිරිපා හිමය පිරිලා ඉතිරිලා යනවා. බෞද්ධ, ක්‍රිස්තියානි, හින්දු සහ මුස්ලිම් ආදී සියලුම බැතිමතුන් සිරිපාදය වන්දනා කරන්නේ අපමණ භක්තියකින්. අප මහා තිලෝගුරු බුදු රජාණන් වහන්සේ ලක්දිව වැඩම කළ සමයක, සමන් දෙවිඳුන්ගේ ආරාධනාව පරිදි බුදු සිරි පතුල සිරිපා මස්තකයේ පිහිටවූ බව බෞද්ධ සාහිත්‍යයේ සඳහන් වෙනවා. සිරිපාදය සමග බැඳුණු පුරාවෘතයන් නිසා දෙස් විදෙස් සෑම හදකම සිරිපාදය ගැන තියෙන්නේ හද පතුලෙන්ම එන ගෞරවයක්. සිරිපා කඳු මුදුන දකින සැමවිටම සිතේ ඇතිවන පහන් සිතුවිලි, සිතෙන් පමණක් නොව ගතින්ද දකින්න පුළුවන්. බොහොම ශාන්තිමත් විලාසයකින් සිරිපා කරුණාවේ යෙදෙන ආච්චිලා, සීයලා පමණක් නොව තරුණ තරුණියන්ද සිරිපා සමයේ සුලබ දසුනක්. කිලෝ මීටර දෙකකටත් වඩා උස සිරිපාදය කිසිදු අතුරු ආන්තරාවක් නැතුව වන්දනා කරලා එන්න හැකිව තියෙන්නේ මෙම ප්‍රදේශයට අධිගෘහිත සමන් දෙවියන්ගේ දේවාශිර්වාදය සෑම වන්දනා කරුවෙකුටම ලැබෙන නිසා බව බැතිමත් විශ්වාස කරයි. []]